Vi har behov for omprioriteringsbidraget til at stoppe det offentlige forbrug, der er steget med 12 procent på 10 år, når man renser for inflation.

Hvis man følger den offentlige debat, kan man nemt få indtryk af, at den offentlige sektor er sat på en historisk slankekur. Men det er bare ikke tilfældet. Det offentlige forbrug, som er en måde at sætte tal på den offentlige service, har aldrig været højere end lige nu.

I 2017 kommer det offentlige forbrug til at løbe op i 538 mia. kroner. Det seneste år er det offentlige forbrug - korrigeret for prisudviklingen - steget med knap 1 procent. Det offentlige pengeforbrug er steget med 12 procent i løbet af ti år, hvis man korrigerer for almindelige prisstigninger...